Ma nerra lwelha ɣer wayen id-yexdem Bounfour (1995) amezruy n tseknawalt tamaziɣt yebḍa ɣef kraḍ n talliyin, tamezwarut seg 1820 alama d 1918 deg-s yella-d leqdic ɣef kra n temnaḍin yeɛnan tamurt n leqbayel. Isegzawalen n tallit-a, iwwin-d ɣef yiserdasen, imsukla akked tedbelt tafransist. Asegzawal amezwaru i d-yemmugen ɣef tmaziɣt n Venture de Paradis (1844), yessexlaḍ deg-s gar taqbaylit d tcelḥit.